Озгъан джыл къыркъар айны 3-де «Къарачай» газетде «Бизге разы болмагъан джокъду» деген ат бла статья чыкъгъан эди. Анда айтылгъаннга кёре, Ючкекенде джашагъан къарнашла Байчораланы Расул бла Алий 2017-чи джылны ал кёзюуюнде XX-чи Партсъезд орамны огъары джанында – Эшкакон сууну джагъасында - сют алыучу пункт ачыб, Гитче Къарачай районну джамагъатындан уллу разылыкъ алыб, ишлеб башлагъан эдиле. Кёб болмай Расулгъа тюбеб, ишини юсюнден хапар соргъанымда, ол былай айтхан эди:
- Ол да учуз алады сютню. Андан сора да къыш айлада сютюбюзню ары ташыгъан къыйын боллукъду: тикли, айланч джерлери кёбдюле джолубузну. Терен къар джаугъан кюн джолгъа чыгъалмай къаллыкъбыз.